open-index/open-wikipedia-markdown huggingface dataset:
מיכאיל אוסטרוגרדסקי

**מיכאיל אוסטרוגרדסקי** (ברוסית: **Михаил Васильевич Остроградский**; 24 בספטמבר 1801 - 1 בינואר 1862) היה מתמטיקאי רוסי ממוצא אוקראיני, בין המתמטיקאים הבולטים במחצית הראשונה של המאה ה-19.

## חייו
אוסטרוגרדסקי נולד בכפר בגוברניית פולטבה למשפחה אמידה. ב-1816 החל ללמוד באוניברסיטת חרקוב, אך לימודיו שם הופסקו בעקבות סילוק המנחה שלו מהאוניברסיטה. ב-1823 המשיך לימודיו בצרפת. בתקופה זו פרסם מספר מחקרים שקיבלו ביקורות חיוביות.

ב-1828 חזר לרוסיה עם מוניטין של מתמטיקאי נודע, והחל ללמד בבית הספר הגבוה למהנדסי תחבורה. בשנת 1830 נבחר לכהן באקדמיה הרוסית למדעים. הוא קיבל לידיו עבודות של ניקולאי לובצ'בסקי, אך לא הבין את חשיבותן ומשום כך פסל אותן.

## תחום מחקריו
מחקריו של אוסטרוגרדסקי עוסקים באנליזה מתמטית, מכניקה, מכניקת המוצק, מגנטיות, תורת ההסתברות, אלגברה ותורת המספרים. הוא פיתח את שיטת אוסטרוגרדסקי למציאת אינטגרל של פונקציה רציונלית.

אוסטרוגרדסקי היה הראשון שהוכיח את משפט גאוס, אחד המשפטים החשובים באנליזה הווקטורית.

במסגרת תפקידו כמורה בבית הספר הגבוה להנדסה צבאית ברוסיה, פיתח שיטות מתמטיות לבדיקת מוצרים המסופקים לצבא רוסיה.

## קישורים חיצוניים

* קורות חיים

קטגוריה:מתמטיקאים רוסים
קטגוריה:פיזיקאים רוסים
קטגוריה:רוסים ממוצא אוקראיני
קטגוריה:חוקרי תורת ההסתברות
קטגוריה:מתמטיקאים מהמאה ה-19
קטגוריה:חברי האקדמיה הרוסית למדעים
קטגוריה:רוסים חברי האקדמיה האמריקאית לאמנויות ולמדעים
קטגוריה:חברי האקדמיה הצרפתית למדעים
קטגוריה:רוסים שנולדו ב-1801
קטגוריה:רוסים שנפטרו ב-1861
The B-52's

[ממוזער|שמאל|הלהקה בהופעה בשנת [2007|250 פיקסלים]]

**The B-52’s** (נכתב גם **The B-52s**) היא להקת גל חדש אמריקאית.

## היסטוריה
הלהקה נוסדה באת'נס, ג'ורג'יה שבארצות הברית בשנת 1976 על ידי פרד שניידר (כלי הקשה, שירה), סינדי וילסון (שירה), קייט פירסון (קלידים, שירה), ריקי וילסון (גיטרה) וקית' סטריקלנד (כלי הקשה).

אף שהלהקה הייתה ביסודה להקת גל חדש היא ביצעה מאוחר יותר גם סגנונות אחרים כגון פוסט-פאנק ופופ רוק בשילוב יסודות קאמפיים. דו-שיח בין שניידר לבין פירסון ווילסון במסגרת השיר הוא סימן היכר של הלהקה.

הכתיב המקורי של שם הלהקה הוא The B-52’s אולם בשנת 2008 הושמט הגרש: שם הלהקה נכתב בלעדיו הן באתר הרשמי של הלהקה והן על גבי אלבומה האחרון Funflex.

## דיסקוגרפיה
### אלבומי אולפן
* 1979: The B-52’s
* 1980: Wild Planet
* 1983: Whammy!
* 1986: Bouncing off the Satellites
* 1989: Cosmic Thing
* 1992: Good Stuff
* 2008: Funflex

### אלבומי אוסף
* 1981: Party Mix!
* 1990: The Best of the B-52’s
* 1995: Planet Claire
* 1998: Time Capsule
* 2002: Nude on the Moon: The B-52’s Anthology

## קישורים חיצוניים

* 

קטגוריה:להקות פופ אמריקניות
קטגוריה:להקות פופ רוק
קטגוריה:אמני וורנר רקורדס
קטגוריה:זוכי פרס הווידאו קליפים של MTV: אישים
קטגוריה:להקות גל חדש
קטגוריה:להקות שהוקמו בשנת 1976
קטגוריה:ג'ורג'יה: להקות
נטע פורת

**נטע פורת** (נולדה ב-9 בדצמבר 1991) היא שחקנית קולנוע וטלוויזיה ישראלית לשעבר.

## ביוגרפיה
גדלה בתל אביב, בת לעורך דין. למדה בבית הספר התיכון תלמה ילין, ובסוף כיתה י"א עזבה אותו ועברה ל"אנקורי", כדי שתוכל להיעדר מהלימודים בעת צילום הסדרה נשות הטייסים. 

השתתפה בסדרת הטלוויזיה "תמרות עשן" שהוקרנה בשנת 2009 בערוץ הוט 3, בתפקיד שלהבת בשן, נערה מרדנית המיודדת עם רומי, אחד מבני הקיבוץ שנעלמו ועם אלישע - בנו של איש משטרה המעורב בפרשה. השתתפה בסדרת דרמה יומית בשם "נשות הטייסים" ששודרה בשנת 2010 בערוץ 10, בתפקיד הילי תבורי, בתו של מפקד הטייסת. 

השתתפה בשנת 2010 בסרטו של אבי נשר, "פעם הייתי", בתפקיד תמרה, נערה מרדנית ופרובוקטיבית.

בעקבות שלושה תפקידים אלה ציינה: "עד עכשיו תמיד הייתי על משבצת הטייפ קאסט של הנערה המורדת. זה יהיה אתגר ענק בשבילי אם יתנו לי דמות קומית או דמות סופר דרמטית, כל מה שהוא לא נערה מרדנית או לוליטה".

שירתה בצה"ל בתפקיד מ"כית של חיל השלישות בצריפין. לאחר השירות הצבאי החליטה לוותר על קריירה אמנותית ולמדה במכללה האקדמית ספיר. 

## קישורים חיצוניים

* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות תיכון אנקורי תל אביב
קטגוריה:בוגרי תיכון אנקורי תל אביב
קטגוריה:בוגרות המכללה האקדמית ספיר
קטגוריה:בוגרי המכללה האקדמית ספיר
קטגוריה:ישראליות שנולדו ב-1991
קטגוריה:ישראלים שנולדו ב-1991
יחזקאל (שיר)

"**יחזקאל**" הוא שיר עברי שנכתב על ידי חיים חפר, הולחן על ידי שמוליק קראוס ובוצע בשנת 1967 על ידי להקת "החלונות הגבוהים", שכללה נוסף על קראוס את אריק איינשטיין וג'וזי כץ. השיר בוצע גם על ידי הצמד אילן ואילנית.

## הפקה
השיר, ולו חמישה בתים, מתאר את יחזקאל הנביא באמצעות אלוזיות רבות לספר יחזקאל (בפרט חזון מעשה מרכבה וחזון העצמות היבשות) ותוך "הפיכתם של הציורים הפיוטיים המופיעים בנאומיו לגורמים המתארים את דמותו". שפתו משלבת מילים וביטויים מנבואותיו של יחזקאל (חשמל, גלגל, אבן תרשיש) עם מילות סלנג עברי עדכני לתקופה שבה נכתב (בומבה, לכייף, חתיכות), שמאירות את דמותו של הנביא באור הומוריסטי פרודי.

השיר כולו, המתייחס ליחזקאל ללא שמץ של קדושה, ובפרט ביטויים כגון "הוא ואלוהים כמו אני ואתה" או "הנביא יחזקאל הוא בומבה של נביא", נתפסו על ידי הציבור הדתי בישראל כחילול הקודש, ועקב כך נאסרה השמעת השיר ברדיו במשך שנים אחדות.
סגן מנהל התוכניות בשירות השידור, יצחק שמעוני, הסביר את הצנזור באומרו כי "השיר 'הנביא יחזקאל' לא יתקבל, לדעתי, על ידי כל שכבות הציבור, באשר יש בו התלוצצות לא סימפתית על הנביא". המחבר חיים חפר אמר בתגובה לכך: "אני שמח שנמצא מגן ליחזקאל הנביא בדמותו של יצחק שמעוני. אך מי יגן על חרות השיר ב'קול-ישראל'?"

מנשה רבינא, מוזיקאי ומבקר תרבות של העיתון "דבר", פנה כביכול אל יחזקאל הנביא במאמר הסוקר את המופע של "החלונות הגבוהים", ובין השאר כתב: "אני מקווה שלא נעלבת על אשר בעלי הדיסקוטק פנו אליך כאל אחד משלנו (סליחה, משלהם), כאל 'חברֶה מַן' המשחק בעצמות יבשות".

מנגינת הפתיחה של השיר מצטטת את הפתיחה של "Black Is Black" של להקת לוס בראבוס, שהיה להיט משנות ה-60.

### עיבוד לאנגלית ולצרפתית
אחרי מלחמת ששת הימים, בימים שעלתה בעולם הערצה לישראל ולניצחונה, יצאה להקת החלונות הגבוהים לסיבוב הופעות מוצלח בעולם. הלהיט הגדול היה הגרסה באנגלית ובצרפתית של השיר, שנקראו "El El Israel" (אל אל ישראל), כשורת הפזמון החוזר. לגרסה זו לא היה קשר למילותיו המקוריות של השיר, אלא היא המשילה את ניצחונה של ישראל על מדינות ערב לסיפור דוד וגוליית. גרסאות אלה נכללו בהוצאה המחודשת לאלבומה של הלהקה.

## בתרבות
בסרטו של אבי נשר "פעם הייתי" (2010), שעלילתו מתרחשת בקיץ 1968, רוקדת חבורת נערים חיפאית לצלילי השיר. אחת הדמויות בסרט מתייחסת לשיר ומשבחת אותו כשיר הישראלי היחיד שאפשר לרקוד לצליליו.

## קישורים חיצוניים

*  - השיר "יחזקאל" בביצוע החלונות הגבוהים, כולל אלי מגן. ליווי בפסנתר: אלונה טוראל. **החל מ-27:14 דקות לאחר תחילת הסרטון**
* 
* 

## הערות שוליים

קטגוריה:שירי החלונות הגבוהים
קטגוריה:שירי אריק איינשטיין
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי שמוליק קראוס
קטגוריה:שירים המבוססים על התנ"ך
קטגוריה:יצירות שצונזרו בישראל
קטגוריה:יחזקאל
קטגוריה:סינגלים בהוצאת הד ארצי
2018

[שמאל|250px|ממוזער|הנחתת [InSight ששוגרה ב-5 במאי לעבר מאדים]]

## אירועים
[ממוזער|250px|פסגת [ארצות הברית-קוריאה הצפונית בסינגפור]]

## נולדו

## נפטרו
[140px|ממוזער|[דולורס או'ריורדן]]
[ממוזער|140px|[חיים גורי]]
[שמאל|ממוזער|140px|[סטיבן הוקינג]]
[שמאל|ממוזער|140px|[מילוש פורמן]]
[140px|ממוזער|[אביצ'י]]
[150px|ממוזער|[אנתוני בורדיין]]
[טקסט=|ממוזער|206x206 פיקסלים|[אורי אבנרי]]
[158px|ממוזער|[אריתה פרנקלין]]
[140px|ממוזער|[שארל אזנבור]]
[140px|שמאל|ממוזער|[סטן לי]]
[140px|שמאל|ממוזער|[ג'ורג' הרברט ווקר בוש]]
[140px|שמאל|ממוזער|[עמוס עוז]]
[140px|ממוזער|[יגאל בשן]]
[150px|ממוזער|[פני מרשל]]
[150px|ממוזער|[רונה רמון]]
[158px|ממוזער|[שייע גלזר]]
[160px|ממוזער|[סטיבן הילנבורג]]
* 

## לוח שנה

*2018 בישראל

## קישורים חיצוניים

*
ביג'נדר

[ממוזער|250px|[דגל הבי-ג'נדר (דו-מגדריות). הדגל נוצר על ידי נטלי פוקס ב-2009. הוא מייצג הן את מי שנולד זכר או נקבה, הן את מי שבחר להתאים את מגדרו והן את מי שנולד אינטרסקסואלי, וכן כל קומבינציה אחרת, כגון מי ששואף לשנות את מינו. הרצועה האמצעית משלבת צבעי ורוד (נשי) ותכלת (גברי) ומסמלת את הערבוב בין המגדרים.
בדגל זה נעשה שימוש גם על ידי קהילות אינטרסקסואליות.]]
**דו־מגדריות** או **בִּיגֶ'נדֶר** (מאנגלית: **Bigender**; הלחם בסיסים של התחילית "בי" (דו) והמילה "ג'נדר" (מגדר)) הוא מונח המתאר אדם בעל שתי זהויות מגדריות (או יותר) נבדלות, במקביל או באופן המשתנה בזמן (ג'נדרפלואיד). המושג ביג'נדר נכלל תחת הקשת הטרנסג'נדרית.
במחקר מ-1999 שנערך על ידי מחלקת סן פרנסיסקו לבריאות הציבור נמצא כי בקרב האוכלוסייה הטרנסג'נדרית, פחות מ-3% מאלה שהמגדר שיועד להם הוא גבר ופחות מ-8% מאלה שהמגדר שיועד להם הוא אישה, מזדהים כביג'נדרים.

## שימוש במונח
המונח הופיע מתוך הקהילה הטרנסג'נדרית עצמה ולא ממקור חיצוני (בניגוד למונח "טרנסקסואל" שהוגדר לראשונה בידי ארגוני בריאות הנפש).

משום שביג'נדר הוא עדיין מונח המוגדר על ידי עצמו, לא ניתן לתת מתאר של התנהגות ביג'נדרית טיפוסית. כל תיאור של ביג'נדר הוא רק דוגמה לדרך שבה אדם המגדיר את עצמו כביג'נדר יכול להיראות.

## ראו גם

* בינאריות מגדרית
* אנדרוגיניות

## קישורים חיצוניים

* 

## הערות שוליים

קטגוריה:טרנסג'נדר
קטגוריה:מגדר
קטגוריה:להט"ב: סלנג ומונחים
בת-אל פאפורה

**בת-אל פאפורה-בורנשטיין** (נולדה ב-3 במאי 1988) היא שחקנית, מרצה ושדרנית רדיו ישראלית.

## ביוגרפיה
נולדה ברומניה, כבת בכורה להורים ממוצא רוסי שלמדו שם רפואה. כשהייתה בת שנתיים חזרה עם הוריה לישראל, והתגוררה בקריית ים ואחר כך בקריית חיים. 

פאפורה חולת אכונדרופלזיה, מחלה הגורמת לגמדות - גובהה הוא 1.22 מטר - אך לפי ראיונות שנעשו עמה אין זה מפריע לה, ועל כן מתואר סיפור הצלחתה כהגשמת חלום על אף המוגבלויות.

## קריירה
בשנת 2000 שיחקה לראשונה במחזמר המצליח "אוליבר טוויסט" בבימויו של מנחם גולן בתיאטרון "הבימה". מיד לאחר מכן התחילה לימודים בבית הספר "רעות" לאומנויות, חיפה במגמת תיאטרון והמשיכה בתיכון "ויצו" לאומנויות. התנדבה לצה"ל - תחילה בשירות כמש"קית ת"ש במפקדת הצנחנים ולאחר מכן, כשדרנית בגלי-צה"ל וגלגלצ. עם סיום שירותה הצבאי, החלה ללמוד בסטודיו למשחק "ניסן נתיב", תל אביב. בשנים שלאחר מכן, השתתפה פאפורה במגוון הפקות, סדרות ומופעים.

בשנת 2006 שיחקה בתפקיד אורח בסדרה הפיג'מות.

בין השנים 2007–2009 שידרה בגלי צה"ל וגלגלצ, בשנת 2009 שידרה ברדיו חיפה ובשנת 2011 שידרה בתחנת הרדיו "אקו 99FM".

בשנת 2010 שיחקה בסרט הקולנוע "פעם הייתי", בבימויו של אבי נשר.

בשנת 2013 הצטרפה ללהקת השחקנים של תיאטרון גשר בהצגה "הדיבוק", בבימוי יבגני אריה.

במאי 2014 כתבה והפיקה את המופע "אני בת-אל", סטנדאפ-דוקומנטרי בכיכובה. ב-2017 המופע תורגם לאנגלית והתקבל לפסטיבל התיאטרון הבינלאומי הגדול בעולם, "אדינבורו פרינג".

בשנת 2015 הצטרפה לתיאטרון הקאמרי ושיחקה בהצגה "אופרה בגרוש" בבימויו של גילעד קמחי. כמו כן השתתפה בסדרת הילדים "גאליס".

בשנת 2016 השתתפה במיזם TEDx עם הרצאתה "Bigger is Better", בה היא מספרת את סיפור חייה. הקלטת ההרצאה הגיעה למעל שני מיליון צפיות.

בשנת 2017 השתתפה בסדרה "שמחות" מבית "רשת".

ב-2019 שיחקה בעונה השלישית של סדרת הטלוויזיה "מטומטמת" בתפקיד בת-שבע, סוחרת סמים ישראלית הפועלת במקסיקו.

בשנת 2021 שיחקה בסדרה "מקיף מילאנו" בתפקיד מנהלת בית הספר.

בשנת 2022 השתתפה במופע "פסטיגל על פסטיגל", בתור המזכירה.

## חיים אישיים
בשנת 2018 נישאה לניר בורנשטיין. בשנת 2020, נולד לזוג בן. ובשנת 2024 נולד בנם השני.

## קישורים חיצוניים

* 

* 
* 
* 
* 
* 
* 
* 
* 
* 
* 
* 

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:שחקניות קולנוע וטלוויזיה ישראליות
קטגוריה:משתתפות הפסטיגל
קטגוריה:חיילי גלי צה"ל
קטגוריה:שחקנים נמוכי קומה
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1988
קטגוריה:ישראלים שנולדו ב-1988
2017

__TOC__

## אירועים
[ממוזער|250px|שמאל|[דונלד טראמפ מושבע לנשיאות ארצות הברית]]
[שמאל|200px|ממוזער|[רשות השידור מפסיקה את שידוריה לאחר מעל 80 שנות שידור]]
[ממוזער|[הפיגוע ברכבת התחתית של סנקט פטרבורג]]

## נולדו

## נפטרו
[150px|שמאל|ממוזער|[יעקב נאמן]]
[שמאל|ממוזער|150px|[דוד רובינגר]]
[150px|שמאל|ממוזער|[דניאל פאר]]
[שמאל|ממוזער|150px|הרב [אהרן יהודה לייב שטינמן]]
[150px|שמאל|ממוזער|[מאיר בנאי]]
[שמאל|ממוזער|150px|[מאיר איינשטיין]]
[150px|שמאל|ממוזער|[אמיר פרישר גוטמן]]

## לוח שנה

* 2017 בישראל
## קישורים חיצוניים

* 

## הערות שוליים
רואה-יורה

**רואָה-יורָה** היא מערכת נשק שפותחה על ידי רפאל מערכות לחימה מתקדמות, המורכבת ממגדל שבו נמצא אמצעי תצפית ומערכת ירי מסוג קטלנית המופעלים ממוצב שליטה מרוחק. המערכת מוצבת בסמוך לגבול ישראל – רצועת עזה, ומופעלת מרחוק בידי תצפיתניות כנגד מחבלים המתקרבים לגדר המערכת. 

המערכת נכנסה לשימוש צה"ל בשנת 2008. היא מופעלת על ידי תצפיתניות שהוכשרו להפעלת המערכת בבית הספר לאיסוף קרבי בבסיס בית הספר להגנת הגבולות (מחנה "מגן סיירים"). אישור הירי ניתן על ידי מפקד הגדוד המפעיל את המערכת, והפתיחה באש מחייבת הפעלה על ידי קצין, בנוסף להפעלה על ידי התצפיתנית שיזמה את הירי. 

בתחילת טבח שבעה באוקטובר, תקף ארגון הטרור חמאס באמצעות רחפני תקיפה עמדות מערכת רואה-יורה, פוצץ את המקלע בגג המוצב והצליח לשתק את המערכת, דבר שסייע להצלחת הפלישה היבשתית של חוליות מחבלים.

## קישורים חיצוניים
* פז"ם, הפיתוחים הישראליים הכי מרתקים, באתר mako, 14 בנובמבר 2011
* 

## הערות שוליים

קטגוריה:אמצעי לחימה ישראליים
קטגוריה:רפאל: מוצרים
קטגוריה:גבול ישראל – רצועת עזה
צ'י-הא

ה**צ'י-הא** (**九七式中戦車 チハ**, יפנית: **טנק בינוני, סוג 97, צ'י-הא**) היה טנק בינוני מתוצרת יפן שהיה בשימוש צבא יפן במהלך מלחמת סין–יפן השנייה ומלחמת העולם השנייה. הצ'י-הא היה הטנק הבינוני הנפוץ ביותר בשירות הצבא היפני, ושימש כבסיס לאין ספור כלי רק"מ אחרים, בכללם נגמ"שים, משחיתי טנקים, תותחים מתנייעים ועוד.

עם זאת, בעל שריון, חימוש עיקרי ומנוע שהיו נחותים בהשוואה לטנקים המקבילים בצבאות אחרים בתקופת מלחמת העולם השנייה, דוגמת השרמן, הקרומוול, ה-T-34 והפנצר סימן 4.

הצדדית הנמוכה שלו יחד עם אנטנת הקשר החצי מעגלית שהותקנה על גג הצריח, הצריח שהוצב בהסטה ימינה, ומערכת המזקו"ם הייחודית, שהתבססה על עקרון הנדנדה המאוזנת, שיוו לצ'י-הא מראה ייחודי שהבדיל אותו מטנקים יפנים אחרים. הצ'י-הא היה פיתוח של הטנק הקל הא-גו וייצג את תהליך המודרניזציה שעבר על התפישה היפנית של לוחמת השריון עד לפרוץ מלחמת העולם השנייה.

## ראו גם
*הו-ני 1 - משחית טנקים המבוסס על הצ'י-הא

## קישורים חיצוניים

קטגוריה:אמצעי לחימה יפניים במלחמת העולם השנייה
קטגוריה:טנקים יפניים
המנון פרגוואי

**המנון פרגוואי** הוא השיר **Paraguayos, República o Muerte** ("פרגוואים, רפובליקה או מוות"). ההמנון נכתב בשנת 1846 בידי המשורר האורוגוואי פרנסיסקו אקוניה דה פיגרואה, לבקשת נשיא פרגוואי באותה העת, קרלוס אנטוניו לופס. פיגרואה כתב את המנון אורוגוואי הנושא שם דומה (Orientales, la Patria o la tumba - "בני המזרח, המולדת או הקבר"), 13 שנים קודם לכן. מקורו של לחן ההמנון אינו ידוע, אך העיבוד הנוכחי הוא של רמברטו חימנס, מ-1933.

להמנון גרסה גם בשפת גוארני.

## מילות הפזמון והבית הראשון

## קישורים חיצוניים

* המנון פרגוואי באתר משרד החוץ של פרגוואי (קובץ MP3)

פרגוואי
קטגוריה:פרגוואי: סמלים לאומיים
חבור

**נהר חָבוֹר** (בניקוד המקרא) או **חָֿבוּר** (; באכדית: **ḫa-bur**; בארמית: **חבור**; בערבית: **خابور** (חַֿאבּוּר)) הוא היובל הגדול ביותר של הפרת, ועיקר זרימתו של הנהר בשטח סוריה, בחבל ג'זירה.

מקורו של נהר החבור באזור טורקיה, אם כי מקורות המים העיקריים שלו הם מעיינות קרסטים באזור  שעל גבול סוריה עם טורקיה. אורכו של החבור 300 ק"מ ושטח אגן הניקוז הוא 13,300 קמ"ר. אל החבור זורמים מספר ואדיות בהם זורמים המים רק בחלק מהשנה. ביחד הם יוצרים את האזור שנקרא "משולש החבור" או "אזור החבור העליון". באזור זה נעה כמות הגשמים השנתית בין 200 ל-400 מ"מ. כמות מועטה זו הופכת את מי החבור לכל אורך ההיסטוריה למקור מים חיוני לחקלאות באזור. החבור זורם בשטח סוריה בכיוון דרום ונשפך לפרת ליד העיר בוסירה.

סקרים וחפירות ארכאולוגיות הראו שהאזור היה מיושב מאז התקופה הפלאוליתית. בעמק החבור נחפרו אתרים ארכאולוגים חשובים כמו תל חלף, תל פחריה, תל ברק, תל ליילאן, תל ברי, אורקש, תל ארביד, תל שאע'ר בזאר ועוד. האזור נתן את השם למשפחת כלי חרס מצוירים מתחילת האלף ה-2 לפנה"ס שנמצאה באזור צפון מסופוטמיה ונקראת "משפחת כלי חבור" . באזור החבור התפתחה גם ממלכת מיתני שהגיעה לשיא גדולתה בתקופת הברונזה המאוחרת בין המאה ה-15 לפנה"ס ועד המאה ה-13 לפנה"ס.

אזור החבור מוזכר גם במקרא. לאחר שמרד הושע בן אלה מלך ישראל במלך אשור שלמנאסר החמישי בשנת 724 לפנה"ס, עלה שלמנאסר לשומרון והחריבה סופית בשנת 722 לפנה"ס. שלמנאסר הגלה את תושבי השומרון לאשור. הפסוק (מלכים ב, יז, ו) מספר 

בשנת 1960 החל פרויקט נהר החבור. נבנתה מערכת של סכרים ותעלות. נבנו שלושה סכרים באגן החבור כחלק מתוכנית השקיה הכוללת גם סכר על נהר פרת. בקעת חבור הכוללת שטח חקלאי של ארבעה מיליון דונם, מהווה את אזור גידול החיטה העיקרי של סוריה. אזור החבור העליון הוא מרכז אזור ייצור הנפט של סוריה.

## לקריאה נוספת

* 

## קישורים חיצוניים

* 
[מרכז|ממוזער|שני [כד|כדי חבור, על שם אזור נהר חבור, בצפון מזרח סוריה. כדים אלה, המתוארכים למחצית הראשונה של האלף השני לפני הספירה, נמצאו בתל שאע'ר בזאר]]

## הערות שוליים

קטגוריה:טורקיה: נהרות
קטגוריה:סוריה: נהרות
קטגוריה:אתרי המקרא
אליזבתה מבוסניה

**אליזבתה מבוסניה** (בבוסנית: **Elizabeta Kotromanić**; בהונגרית: **Kotromanić Erzsébet**; בפולנית: **Elżbieta Bośniaczka**; נולדה בשנת 1339 לערך - נרצחה ב-16 בינואר 1387), הייתה מלכת הונגריה וקרואטיה בין השנים 1353 ועד 1382 ומלכת פולין בין 1370 ל-1382 כאשתו השנייה של המלך לאיוש הגדול.

## ביוגרפיה
אליזבתה הייתה בתו של סטפן קוטרומניץ' השני, הבאן של בוסניה ובן לשושלת קוטרומניץ'. מצד אמה היא הייתה נכדתו של הרוזן קזימיר השני מקויאוויה, אחיו של מלך פולין ולדיסלאב הראשון.

את נישואיה של אליזבתה ללאיוש ארגנה אמו, אלזבייתה מפולין. באותה תקופה היא חיפשה לבנה אישה חדשה, לאחר מותה של מרגרטה מלוקסמבורג, אשתו הראשונה, שהייתה בת 14 בלבד. סטפן השני אישר - בניגוד לרצונו - את האירוסין, ואליזבתה עברה בגיל 11 להונגריה. ב-20 ביוני 1353, כשהייתה בת 14, התחתנו השניים. סטפן לא השתתף בחתונה בשל מצב בריאותו הרופף. תקופת שלטונה כרעייתו של לאיוש הגדול הייתה מאופיינת בסכסוכים עם חמותה. לאחר ששימשה מלכה רעיה, כאלמנה של המלך, החלה אליזבתה לשמש עוצרת בשם בתה הקטינה, מריה. בתור עוצרת היא נאלצה להתמודד עם מספר מרידות שארגנו אצילים קרואטים אשר ניסו לנצל את חולשתה של מריה, שירשה את השלטון בגיל 11. המחקר ההיסטורי מתאר אותה כשליטה תקיפה, ובני תקופתה מתארים אותה לעיתים כתככנית ואכזרית, שלא היססה להשתמש בתכסיסים פוליטיים להגנה על האינטרסים של בתה. אליזבתה נרצחה לאחר שנחטפה עם מריה על ידי המורדים, בקשר שאורגן על ידי בעלה של מריה, זיגמונד לבית לוקסמבורג. בניסיון להגן עליה ועל מריה נהרג מיקלוש גאראי, הפלטין של הונגריה.

## קישורים חיצוניים

קטגוריה:שליטי הונגריה
קטגוריה:מלכי פולין
קטגוריה:מלכות רעיות מהמאה ה-14
קטגוריה:עוצרות
קטגוריה:ילידי 1340
קטגוריה:נפטרים ב-1387
ויקטור בראניקוב

**ויקטור פאבלוביץ' בראניקוב** (ברוסית: **Ви́ктор Па́влович Бара́нников**; נולד ב-20 באוקטובר 1940 בכפר פדוסייבקה מחוז פרימוריה, ברית המועצות - 21 ביולי 1995, מוסקבה) היה מדינאי רוסי שכיהן כראש גופי ביטחון הפנים, תחילה בברית המועצות ולאחר מכן ברוסיה. בראניקוב ניהל את ארגוני ביטחון המדינה בתקופה שבין פירוק ברית המועצות והקמת הפדרציה הרוסית.

שימש כשר פנים, שר ההגנה ומנכ"ל סוכנות הביטחון הפדרלית הראשון.
## ביוגרפיה
לאחר עם סיום לימודיו בבית הספר בראניקוב עבד במפעל המכני של ילאבוגה (בטטרסטן) בשנים 1957–1961.

ב-1961 החל לשרת במשטרה וסיים את בית הספר המיוחד לשוטרים של ילאבוגה בשנת 1968 ולמד בסניף סברדלובסק של בית הספר הגבוה של משרד הפנים במוסקבה שסיים אותו בשנת 1968.

בראניקוב היה מפקד מחלקת המשטרה וסגן מפקד מחלקת המבצעים האזורית, כעבור זמן הועבר לאגף השביעי של המינהל למלחמה בגנבת רכוש סוציאליסטי של משרד הפנים הסובייטי (Управления по борьбе с хищениями социалистической собственности МВД СССР), שעסק במאבק בגנבת מטבעות ויהלומים.

ביוני 1988 הועבר לבאקו והיה סגן ראשון לשר הפנים באזרבייג'ן במטרה להשליט סדר לאור מהומות אתניות בעיר.

ביולי 1990 מונה לסגן שר הפנים. החל מספטמבר 1990 היה שר הפנים של רוסיה הסובייטית (הרפובליקה הגדולה ביותר של ברית המועצות).

בעקבות פוטש של אוגוסט, ב-23 באוגוסט 1991 מונה לשר הביטחון והפנים של ברית המועצות. עם פירוק ברית המועצות מונה ב-26 בדצמבר 1991 לשר הפנים והביטחון הרוסי. אנשי כוחות הביטחון התנגדו לאיחוד עם כוחות המשטרה הסובייטית, לכן עד מהרה המשרד המאוחד פורק ל-2 משרדים נפרדים.

ב-15 בינואר 1992 מונה למנכ"ל סוכנות הביטחון הפדרלית, היורשת הישירה למינהל השני של הקג"ב האחראי לביטחון פנים. ב-24 בינואר אותה שנה מונה לראש משרד הביטחון של הפדרציה הרוסית. במאי 1992 הועלה לדרגה צבאית "גנרל הצבא" - הדרגה השנייה בסדר הדרגות הצבאי הרוסי.

במסגרת פעילותו במשרד הוא הצליח לבצע מספר מבצעים. עם זאת, נפוצו שמועות על קשריו עם המתעשרים החדשים וניצול התפקיד לקבלת הטבות אישיות. כמו כן, נפוצו שמועות על קשריו המתגברים עם מתנגדים למדיניותו של הנשיא. עד קרע זה, ב-18 ביולי 1993 פוטר בשל הפרות אתיות ופעילות לקויה של שומרי שירות משמר הגבול הפדרלי בגבול הטג'יקי-אפגני.

בראניקוב היה פעיל בסכסוך החוקתי הרוסי של שנת 1993 וכיהן כשר הביטחון המיועד של מתנגדי הנשיא בוריס ילצין. הוא נעצר ב-4 באוקטובר 1993, שוחרר ב-26 בפברואר 1994 וקיבל חנינה מאת הנשיא בוריס ילצין.

ב-12 ביולי 1995 ויקטור בראניקוב הלך לעולמו בביתו במחוז מוסקבה.

קטגוריה:ראשי שירות הביטחון הפדרלי הרוסי
קטגוריה:פוליטיקאים רוסים
קטגוריה:גנרלי ארמייה (הפדרציה הרוסית)
קטגוריה:שרי ממשלת ברית המועצות
קטגוריה:גנרלים סובייטים
קטגוריה:רוסים שנולדו ב-1940
קטגוריה:רוסים שנפטרו ב-1995
תשלום מבוסס מניות

בתחום החשבונאות ומנהל עסקים, **תשלום מבוסס מניות** מתאר פעולה של תשלום או תגמול לעובד או לזכאי אחר (כגון ספק) באמצעות מכשיריה ההוניים של החברה או בסכומים המבוססים על מכשיריה ההוניים של החברה (כגון מניות או אופציות).

## מטרות
* חברה עשויה לשלם באמצעות מכשיריה ההוניים כאשר היא אינה מסוגלת או אינה מעוניינת לתגמל או לשלם לעובדים או לספקים שלה באמצעות מזומן או אשראי. פעולות מסוג זה מאומצות בדרך כלל על ידי חברות טכנולוגיה (היי-טק) בתחילת דרכן.
* מבחינתה של החברה, מתן מניות או אופציות לעובדיה מיטיבה עם החברה מפני שהעובדים ירגישו מסורים יותר לעבודתם ויפעלו להשיא את ערך החברה ואת ערך המניות שבהן הם כעת מחזיקים. חברות המעניקות מניות למנהליה מצמצמות את השפעותיה של בעיית המנהל-סוכן.

## הטיפול החשבונאי
### התקינה הבינלאומית
בתקינה הבינלאומית תשלום מבוסס מניות מטופל על סמך IFRS-2.

הסכם תשלום מבוסס מניות עשוי לכלול תנאים ודרישות שהעובדים מחויבים לעמוד בהם על מנת לזכות בתגמול. נהוג לחלק את התנאים לשלושה סוגים:
# תנאי שירות - העובד מחויב לעבוד בחברה למשך תקופה נתונה (למשל, העובד חייב לעבוד בחברה שלוש שנים).
# תנאי ביצוע - ההסכם מותנה בביצועי החברה (למשל, אם מחזור המכירות של החברה המצטבר בשנתיים הקרובות יהיה מעל ל-2 מיליון ש"ח, העובד יהיה זכאי לקבל ולממש את האופציות).
# תנאי שוק - תנאי שאינו תלוי בפעולותיה של החברה (למשל, העובד יהיה זכאי לאופציות אם מחיר הדולר לא יעלה על 4 שקלים חדשים).

### התקינה האמריקאית
בתקינה האמריקאית, תשלום מבוסס מניות לעובדים מטופל על סמך FAS123.

## ראו גם
* אופציות לעובדים

## לקריאה נוספת
* שלומי שוב וגיל כץ, **חשבונאות פיננסית חדשה: IFRS 2010**, 2009

## קישורים חיצוניים
* Statement of Financial Accounting Standards No. 123, FASB, 2004
* רו"ח שלומי שוב ורו"ח יורם עדן, בגדי המלך החדשים, ינואר 2010 

קטגוריה:חשבונאות
קטגוריה:מנהל עסקים
קטגוריה:תגמול עובדים
קטגוריה:הנעה לעבודה
קטגוריה:תשלום
מעיין שחף

**מעיין פורמן שחף** (נולדה ב-9 בנובמבר 1986) היא אתלטית ישראלית, אלופת ישראל ושותפה לתוצאה הטובה ביותר באצטדיון פתוח בקפיצה לגובה. ייצגה את ישראל באליפות העולם באתלטיקה (מוסקבה 2013).

## ביוגרפיה
פורמן התאמנה בילדותה בהתעמלות אומנותית. בגיל 17 היא זכתה באליפות ישראל בהתעמלות אמנותית בתרגיל החבל. לאחר מכן פרשה מהענף ועברה לאתלטיקה. כיום היא מתאמנת בקבוצת מכבי חיפה תחת הדרכתו של אלברט פונגין.

בתחרות בינלאומית שנערכה בבלארוס בפברואר 2009 קבעה שחף שיא ישראלי חדש בקפיצה לגובה באולם כשקבעה 1.83 מטר, שיפור בס"מ אחד לשיאה של אולגה קורקולינה.

בתחרויות האתלטיקה של המכביה השמונה-עשרה שנערכו ביולי 2009 זכתה שחף במדליית זהב, בקפיצה לגובה בתוצאה של 1.81 מטר, לפני יוליה פושקריוב (1.78 מטר) ושחף ברני (1.60 מטר), שתיהן מישראל.

באליפות מוסקבה עד גיל 22 שנערכה בפברואר 2010 קבעה שחף שיא ישראלי חדש בקפיצה לגובה באולם כשקפצה 1.86 מטר, שיפור של 3 ס"מ לשיאה האישי.

בתחרות גראנד פרי של חיפה במאי אותה שנה קבעה שחף שיא ישראלי חדש של 1.88 מטר ושברה את השיא הקודם של קורקולינה (1.87 מטר) בן השמונה שנים. באליפות ישראל באתלטיקה שנערכה בהדר יוסף בסוף יוני אותה שנה זכתה שחף במדליית כסף בקפיצה לגובה אחרי דניאל פרנקל שקבעה שיא ישראלי חדש של 1.91 מטר.

באליפות אירופה באתלטיקה שנערכה בברצלונה ביולי אותה שנה עברה שחף גובה של 1.78 מטר, אך פסלה בגובה של 1.83 מטר וסיימה במקום האחרון בתחרות.

באוגוסט 2011 השוותה שחף את ההישג הישראלי הטוב ביותר באצטדיון פתוח, כאשר קבעה תוצאה של 1.92 מטר בתחרות שנערכה בהדסה נעורים.

בתחרות הגראנד פרי שנערכה בתל אביב, קפצה שחף לגובה של 1.92 מטר, השוותה את שיאה האישי והבטיחה את השתתפותה באליפות העולם שנערכה במוסקבה באוגוסט 2013. באליפות עצמה היא סיימה במקום 16 לאחר שקפצה לגובה של 1.88 מטר.

## חייה האישיים
שם משפחתה המקורי הוא פורמן. לאחר נישואיה הוא שונה לשחף.

## שיאים אישיים
### אצטדיון
* קפיצה לגובה: 1.92 מטר (2011, 2013)

### אולם
* קפיצה לגובה: 1.90 מטר (2012)

## קישורים חיצוניים

* 
* 
* 
* 

קטגוריה:אלופות ישראל בקפיצה לגובה
קטגוריה:אלופי ישראל בקפיצה לגובה
קטגוריה:אלופות המכביה: אתלטיות
קטגוריה:ישראליות שנולדו ב-1986
קטגוריה:ישראלים שנולדו ב-1986
שלום קאטו-קמברזי

שמאל|ממוזער|250px|שלום קאטו-קמברזי
**שלום קָאטוֹ-קמְבְּרֵזִי** (**Cateau-Cambrésis**) נחתם בין אנרי השני, מלך צרפת לבין אליזבת הראשונה, מלכת אנגליה (2 באפריל 1559) ובין אנרי השני לבין פליפה השני, מלך ספרד (3 באפריל 1559) בקאטו-קמברזי שבצפון צרפת, כעשרים קילומטר דרומית מזרחית לעיר קמברה, וסיים את המלחמה האנגלו-צרפתית (1557–1559).

בהתאם לתנאי שלום זה, צרפת השיבה את פיימונטה ואת סבויה לאמנואלה פיליברטו, דוכס סבויה, ואת האי קורסיקה אל הרפובליקה של ג'נובה, אך המשיכה להחזיק בסולוצו, בקאלה, בבישופות מץ, בבישופות טול ובבישופות ורדן.

ספרד קיבלה את פראנש-קונטה, אך חשוב יותר, היא קיבלה שליטה כמעט בלעדית במילאנו, בנאפולי, בסיציליה ובסרדיניה. כמו כן זכתה בהשפעה רבה על שליטי הרפובליקה של ג'נובה, על שליטי טוסקנה ועל אלה של מדינות קטנות יותר בצפון איטליה. רק סאבויה והרפובליקה של ונציה שמרו על עצמאותן באיטליה. השלטון הספרדי באיטליה נמשך עד תחילת המאה השמונה עשרה.

אמנואלה פיליברטו, דוכס סבויה, נשא לאישה את מרגריט מצרפת, דוכסית ברי, שהייתה אחותו של אנרי השני, ופליפה השני, מלך ספרד נשא לאישה את אליזבת דה ולואה, נסיכת צרפת, בתו של אנרי השני.

אנרי השני, מלך צרפת מת ב-10 ביולי 1559, לאחר שנפצע באופן אנוש בתחרות אבירים שנערכה בפריז לרגל שלום קאטו-קמברזי, שבמרוצתה חדרה לעינו של המלך חרבו של גבריאל מונטגומרי, מפקד חיל המשמר הסקוטי של אנרי השני, ופגעה במוחו.

## קישורים חיצוניים

* 

קטגוריה:המלחמות האיטלקיות
קאטו-קמברזי
קטגוריה:אמנות והסכמים במאה ה-16
קאטו-קמברזי
קאטו-קמברזי
קאטו-קמברזי
אוהב אותך איסה

**אוהב אותך איסה** (בספרדית: **Isa TKM** - קיצור של **Isa Te Quiero Mucho**) היא טלנובלה לילדים ונוער המשודרת בערוץ ניקלודאון. הטלנובלה שודרה בין התאריכים 29 בספטמבר 2008 - 20 במרץ 2009.

## עלילה
איסבלה פסקואלי (איסה) היא ילדה בת 14, שחיה בקראקס בוונצואלה. לאיסה יש אחות גדולה, אח קטן וכלב. איסה מאוהבת באלכס, אך כריסטינה, האויבת של איסה, הופכת להיות חברתו. גם אחותה הגדולה של איסה, מרינה, היא האויבת של אחותה הגדולה של כריסטינה, רבקה. השתיים אוהבות את כריסטובל, אך הוא מעדיף את מרינה.
כריסטינה ורבקה גרות בבית מפואר כיוון שאביהן הוא מנהל בנק והן עשירות מאוד. החברה הטובה ביותר של איסה, לינדה לונה, מאוהבת בריי, החולם להיות כוכב רוק גדול. ריי מאוהב בכריסטינה, שלא שמה לב אליו ומאוהבת באלכס.
חברו הטוב ביותר של אלכס הוא מיקי, אחיו הקטן של כריסטובל. בבניין שבו גרה איסה גרים גם מספר חבריה לכיתה, אלכס, לינדה, ריי, ומיקי. איסה היא ביתם של אנטוניו וכרמינה, שאימצו אותה כשהייתה תינוקת. הוריה הביולוגיים של איסה הם חוליו וג'ניפר. חוליו וג'ניפר יודעים שיש להם בת, אך הם לא מעלים בדעתם שהבת הזאת זו איסה והיא בכלל לא יודעת שהיא מאומצת. חוליו הוא אדם ישר, טוב לב והגון אשר אוהב מאוד את איסה כאילו הייתה הבת שלו עוד לפני שהוא ידע שהיא ביתו. גם איסה אוהבת מאוד את חוליו ומבטיחה לעזור לו במציאת ביתו. ג'ניפר מצטרפת כבר באמצע העונה והופכת להיות מורה להיסטוריה בבית ספר בו לומדת איסה. השתיים לא ממש מחבבות אחת את השנייה, אך רואים שיש בהן הרבה דמיון, חיצוני וגם פנימי, הן עושות את אותן תנועות ואפילו מתנהגות ממש דומה. לפני שחוליו וג'ניפר מגלים שאיסה היא הבת שלהם חוליו אומר לג'ניפר שאיסה הבטיחה לעזור לו במציאת ביתו והרעיון לא ממש מוצא חן בעיני ג'ניפר, אך חוליו מתעקש לגרום לג'ניפר לאהוב אותה. כשחוליו וג'ניפר כבר מגלים שהם ההורים של איסה ג'ניפר מתחילה לאהוב אותה ולנסות להתיידד איתה ולגרום לאיסה לאהוב אותה בחזרה. 
להוריה המאמצים של איסה יש פיצרייה שאחרי כמה זמן רבקה חושקת בה כדי להרוס למרינה את החיים ואז היא הופכת להיות בעלת הפיצריה, אך משאירה את הוריה של איסה להיות העובדים שם.

## דמויות ראשיות
***איסבלה "איסה" פסקואלי** (מריה גבריאלה דה פריה) : בתם המאומצת של כרמינה ואנטוניו פסקואלי והבת הביולוגית של חוליו וג'ניפר. היא מאוהבת באלכס והאויבת שלה היא כריסטינה. היא זמרת בלהקה של אלכס. לבה נשבר כשהיא מגלה שכריסטינה מנסה לגנוב את אלכס בחזרה. 
***אלחנדרו "אלכס" רואיס** (ריינלדו סבסרקה) : החבר הראשון של כריסטינה ולאחר מכן של איסה. הוא מוזיקאי מוכשר. הוא מנגן בגיטרה בלהקה שלו עם חברו הטוב מיקי ועם האח הקטן של איסה, מרקו. בסוף אלכס נפרד מכריסטינה ומציע חברות לאיסה. 
***כריסטינה "כריסטלנטולה" ריקלדה** (מילנה טורס) : היריבה של איסה. מאוהבת באלכס ומנסה לעשות הכל כדי להפריד בינו לבין איסה. מכונה כריסטרנטולה (הלחם של כריס-טרנטולה. 
***לינדה "שמנמונת" לונה** (מיכאלה כסטג'סטי) : חברתה הטובה ביותר של איסה ומאוהבת בריי. 
***ריינלדו "ריי" גאלן** (וילי מרטין) : ריי מאוהב בכריסטינה היריב הגדול שלו הוא אלכס. 

## שיר הנושא
שיר הנושא של הטלנובלה נקרא Ven A Bailar (בואו לרקוד) ומבוצע על ידי כוכבי הסדרה. השיר הוא גם השיר הראשון בפסקול של הסדרה.
## אוהב אותך איסה+

ביולי 2010 בישראל שודר הפרק הראשון של סדרת ההמשך של אוהב אותך איסה, לסדרה קראו "אוהב אותך איסה +".

## קישורים חיצוניים
* 

קטגוריה:ניקלודיאון: תוכניות וסדרות
קטגוריה:סדרות נעורים
קטגוריה:טלנובלות ונצואליות
קטגוריה:תוכניות טלוויזיה בשפה הספרדית
איגור שאלימוב

**איגור מיכאילוביץ' שאלימוב** (ברוסית: **Игорь Михайлович Шалимов**; נולד ב-2 בפברואר 1969) הוא כדורגלן עבר סובייטי-רוסי, ששיחק בקבוצות: ספרטק מוסקבה, אינטר מילאנו, בולוניה ונאפולי ובנבחרת ברית המועצות. לאחר פרישה ממשחק פעיל הפך למאמן.

## תארים
### כשחקן
* מקום ראשון באליפות אירופה בכדורגל עד גיל 21 - 1990
* אליפות ברית המועצות - 1989
* גביע אופ"א - 1994

## קישורים חיצוניים

קטגוריה:כדורגלנים סובייטים
קטגוריה:כדורגלנים רוסים
קטגוריה:קשרי כדורגל סובייטים
קטגוריה:קשרי כדורגל רוסים
קטגוריה:מוסקבה: כדורגלנים
קטגוריה:כדורגלני ספרטק מוסקבה
קטגוריה:כדורגלני פוג'ה
קטגוריה:כדורגלני אינטר מילאנו
קטגוריה:כדורגלני דיסבורג
קטגוריה:כדורגלני לוגאנו
קטגוריה:כדורגלני אודינזה
קטגוריה:כדורגלני בולוניה
קטגוריה:כדורגלני נאפולי
קטגוריה:מאמני כדורגל רוסים
קטגוריה:כדורגלני נבחרת רוסיה
קטגוריה:כדורגלני נבחרת ברית המועצות
קטגוריה:כדורגלני מונדיאל 1990
קטגוריה:כדורגלני יורו 1992
קטגוריה:כדורגלני יורו 1996
קטגוריה:רוסים שנולדו ב-1969
ברנר זננהונד

**ברנר זננהונד** הוא גזע כלב הרים ברניזי גדול, אחד מארבעה גזעי כלבים מסוג זננהונד הבאים מהאלפים השווייצריים.

השם זננהונד נגזר מהמושג "זנה" (Senne) בגרמנית שפרושו מרעה אלפיני, ו"הונד" (Hund) שפרושו בגרמנית כלב. ברנר מתייחס לאזור המוצא של הגזע - קנטון ברן בשווייץ. במקור, שימושו הכלבים הגדולים בחוות האזור גם כבהמות משא וכמושכי עגלות.

## היסטוריה של הגזע
כמו כל הכלבים, הברניזי הוא צאצא של הזאב. במקור נקרא הגזע Godly וגודל באזור העיירה הקטנה (Dürrbach) שבו הכלבים הגדולים היו נפוצים במיוחד. סביר להניח שכלבי המסטיף הרומאיים הוכלאו עם כלבים ששימשו לשמירת עדרים ואשר היו מסוגלים לעמוד בתנאי מזג האוויר הקשים של האלפים, כך גם הצליחו לרכך את מזגם של המסטיפים. כלבי הברנר זננהונד שימשו לאחר מכן כמושכי עגלות ומרעה. במהלך המאה ה-19 הגזע כמעט ונעלם. בשנות 1900 המוקדמות, מגדלים הציגו כמה פרטים של הכלבים גדולים בתצוגות בברן, ובשנת 1907 מגדלים ספורים מאזור בורגדורף ייסדו את מועדון הגזע הראשון, "Schweizerische Dürrbach-Klub" וכתב העת הראשון Standard שהגדיר הכלבים כגזע נפרד. בשנת 1910 כבר היו 107 חברים רשומים במועדון הגזע.

## מבנה כללי
לברניזי יש פרווה מבהיקה בשלושה צבעים ועליה סימנים ייחודיים: "מעיל" שחור עם חזה לבן או סימנים בצבע חלודה מעל העיניים, צידי הפה, מול הרגליים, וכמות קטנה סביב החזה הלבן. פרוותם רכה ומשיית ושכבת השיער התחתונה שלהם עבה במיוחד. כאשר מסתכלים מהחזית, רואים מעין פרסת סוס לבנה סביב האף וצלב לבן "שווייצרי" על החזה. "נשיקה שווייצרית" היא סימן לבן הנמצא בדרך כלל מאחורי הצוואר, אבל עשוי להיות חלק מן הצוואר. כמו שאר הזננהונדים, מדובר בכלבים חזקים ומוצקים בעלי עצמות אדירות, כתפיים חזקות במיוחד ופסיעות ארוכות ויציבות. הם מגיעים לגובה ולאורך המרבי שלהם בסביבות גיל 15 חודשים, אולם ייתכן שיחלפו עוד שנתיים או 3 בטרם יגיעו לבגרות מלאה. הנקבות מעט קטנות יותר מהזכרים.

## אופי
ממוזער|טימי, כלב טיפולי. הוא ואחיו טדי מסייעים למטופלים המאושפזים בבתי חולים.
הזננהונד הם כלבים משפחתיים שאוהבים את כל בני המשפחה, ולכן מהווים בני לוויה מעולים. אלה כלבים שופעי טובי לב וסבלניים הטובים במיוחד עם ילדים. הם זקוקים לחברה אנושית ולחיבה. הם נובחים כדי להודיע על התקרבות זרים, אולם נרגעים במהרה. אם חושפים אותם לחתולים, סוסים ולחיות בית אחרות בגיל צעיר, הם יקבלו אותם. כמה מהם יכולים להיות דומיננטיים מאוד ביחסם לכלבים אחרים. הכלבים יכולים לקפוץ לגובה רב ויש להזהר איתם שלא ימשכו חזק מידי או שיפחידו אנשים זרים.

הברנרים הם כלבים חכמים, נכונים להשביע רצון וקלים יחסית לאילוף, כל עוד הוא מתבצע בגיל צעיר. על כן, הברנר זננהונד הוא אחד הגזעים הפופולריים של כלב משטרה.

## קישורים חיצוניים

* 

קטגוריה:הקבוצה השנייה של הפדרציה הבין-לאומית לכלבנות
קטגוריה:הקבוצה השישית של מועצת הכלבנות האוסטרלית הלאומית
קטגוריה:הקבוצה השלישית של מועדון הכלבים הקנדי
קטגוריה:גזעי כלבים
נילס גאדה

ממוזער|left|250px|נילס גאדה
**נילס וילהלם גאדה** (בדנית: **Niels Wilhelm Gade**; 22 בפברואר 1817 - 21 בדצמבר 1890) היה מלחין, מנצח, כנר, נגן עוגב ומורה דני. גאדה נחשב למוזיקאי הדני החשוב ביותר בזמנו.

## חייו
גאדה נולד בקופנהגן, לאב שבנה רהיטים וכלי נגינה. הוא החל את הקריירה המוזיקלית שלו ככנר בתזמורת הדנית המלכותית, שניגנה בהשמעת בכורה את האוברטורה הקונצרטית שלו, Efterklange af Ossian ("הדי אוסיאן") בשנת 1841. כשהסימפוניה הראשונה שלו לא התקבלה לביצוע בקופנהגן, שלח אותה אל פליקס מנדלסון. תגובת מנדלסון ליצירה הייתה חיובית, וכאשר ניצח עליה במרץ 1843 בלייפציג, קיבל אותה הקהל בהתלהבות. בעזרת מלגה מן הממשלה הדנית, יצא גאדה עצמו ללייפציג, שם לימד בקונסרבטוריון, עבד כעוזר מנצח של תזמורת הגוונדהאוס והתיידד עם מנדלסון, שהשפיע על כתיבתו המוזיקלית. בשנת 1845 ניצח על ביצוע הבכורה על הקונצ'רטו לכינור במי מינור של מנדלסון. גאדה עמד בקשרי ידידות גם עם רוברט שומאן.

עם מותו של מנדלסון בשנת 1847, תפס גאדה את מקומו כמנצח ראשי אך נאלץ לחזור לקופנהגן באביב 1848, עקב מלחמת שלזוויג-הולשטיין בין פרוסיה לדנמרק.

בקופנהגן התמנה גאדה למנהל האגודה המוזיקלית של קופנהגן (משרה בה כיהן עד מותו) ולאחר שייסד תזמורת ומקהלה חדשות, ביסס את מקומו כמוזיקאי הבולט ביותר בדנמרק. הוא עבד גם כנגן עוגב; אומנם, המשרה היוקרתית של נגן עוגב בקתדרלה של קופנהגן ניתנה לא לו אלא ליוהאן פטר אמיליוס הרטמן, אך גאדה שירת כנגן עוגב בכנסיית הולמן בקופנהגן משנת 1850 עד מותו. גאדה ניהל את הקונסרבטוריון של קופנהגן יחד עם הרטמן (שאת בתו נשא לאישה בשנת 1852) ועם הולגר סימון פאולי. גאדה היה גורם משפיע בעל חשיבות על רבים ממלחיני סקנדינביה בדור הבא; הוא עודד ולימד הן את אדוורד גריג והן את קרל נילסן, כמו גם דמויות פחותות מהם בחשיבותן, כמו אוטו מאלינג ואסגר האמריק. גאדה מת בקופנהגן.

## יצירותיו
בין יצירותיו של גאדה שמונה סימפוניות, קונצ'רטו לכינור, מוזיקה קאמרית, יצירות לעוגב ולפסנתר וכמה קנטטות רחבות יריעה. בקנטטות הראשונות, בעיקר "קומאלה" (1846) ו"אלוורסקוד", ניכרת נטייה לפולקלור נורדי, אך הקנטטות האחרונות משקפות גישה אוניברסלית יותר, בהשפעת שנותיו בלייפציג. הנטייה לחפש את הלאומיות הנורדית ביצירותיו ולהתעלם מאיכותן הייחודית הייתה לצנינים בעיניו, בסופו של דבר.

## קישורים חיצוניים

* 
* 

* Niels Gade: Novelletten for Piano Trio, Op.29 sound-bites
* Octet in F major, op. 17 (parts) From Sibley Music Library Digital Scores Collection
* 3 Tonstuecke for Organ, op. 22 From Sibley Music Library Digital Scores Collection

* נילס גאדה: נובלטות לשלישיית פסנתר, אופוס 29
* שמינייה בפה מז'ור, אופוס 17 (חלקים) מתוך אוסף הפרטיטורות הדיגיטלי של ספריית סיבלי למוזיקה
* 3 קטעים לעוגב אופוס 22 מתוך אוסף הפרטיטורות הדיגיטלי של ספריית סיבלי למוזיקה

## הערות שוליים

קטגוריה:מוזיקאים דנים
קטגוריה:מלחינים דנים
קטגוריה:סגל בית הספר הגבוה למוזיקה ולתיאטרון בלייפציג
קטגוריה:קופנהגן: אישים
קטגוריה:ילידי 1817
קטגוריה:דנים שנפטרו ב-1890
משורה

ממוזער|250px|משורות בגדלים שונים
**מְשׂוּרָה** היא כלי המשמש למדידת נפח של גופים בדרך כלל נוזלים. בגרסה נפוצה מדובר בכלי קיבול צילינדרי ריק שמשורטטות עליו שנתות.

המשורות עשויות בדרך כלל **מ[[זכוכית]] או** מפלסטיק. יתרונה הגדול של הזכוכית הוא היותה אדישה לחומרים כימיים רבים, ועמידותה היחסית לנוזלים חמים, ואילו פלסטיק, עיקר יתרונו בעלותו הנמוכה.

אופן המדידה פשוט יחסית, מוזגים את הנוזל למשורה, מציבים את העיניים בגובה קו הנוזל התחתון, והשנת עליו מגיע הנוזל הוא נפח הנוזל.

## דיוקי מדידה במשורה
ככל כלי מדידה אנליטי, גם כאן מייחסים חשיבות גבוהה למידת הדיוק של המדידה, וזאת מושפעת מכמה גורמים, בהם:
כיול המשורה וכוחות המשיכה הבין מולקולריים של הנוזל:

ככל מכשיר אנליטי, גם משורה מכוילת כנגד מכשיר אחר, למשל, כדי לשרטט את השנתות, משתמשים יצרני המשורות בשקילת המים ובצפיפותם כדי להעריך נפחם. לגדלים אילו (צפיפות ומסה) יש דיוק מוגבל, ולכן גם לנפח הנמדד במשורה יש דיוק מוגבל.

במשורות נפוצות, רמת הדיוק היא כ־0.5%.

### כוחות המשיכה הבין-מולקולריים ותופעת המיניסקוס
במדידה של נוזלים שכוחות המשיכה הבין-מולוקלוריים (קוהזיה) שלהם חלשים מכוחות המשיכה בין הנוזל לדופן המשורה (אדהזיה), נוטה הנוזל להמשך לדפנות המשורה, וכך נוצר מצב שגובה הנוזל בדפנות המשורה גבוה מזה במרכזה. לתופעה זאת (ירידת גובה הנוזל במרכז המשורה) קוראים מִינִיסְקוּס קמור, והוא מצב ראשוני של נימיות, אשר תלויה בין היתר בקוטר הכלי. מצב זה עלול ליצור אי דיוק שכן לא ברור אם גובה הנוזל מתייחס לגובהו בדפנות או במרכז.

על פי מוסכמה, כל המשורות מיוצרות כך שהשנתות החקוקות עליהן מתאימות לגובה בתחתית המיניסקוס הקמור.

הדוגמה הידועה ביותר למצב זה היא מדידת נפח מים במשורת זכוכית, ולמעשה, המשורות מכוילות לפי נפח המים.

במדידה של נוזלים שכוחות המשיכה הבין-מולוקלוריים (קוהזיה) שלהם חזקים מכוחות המשיכה בין הנוזל לדופן המשורה (אדהזיה), נוטה הנוזל להמשך למרכז המשורה, וכך נוצר מצב שגובה הנוזל בדפנות המשורה נמוך מזה במרכזה. מצב זה, הנקרא מניסקוס קעור, עלול ליצור אי דיוק כפול שכן לא רק שלא ברור אם גובה הנוזל מתייחס לגובהו בדפנות או במרכז, גם המשורות אינן מכוילות למצב זה, אלא למצב ההפוך, לכן בהכרח תופעה זאת יוצרת אי דיוק במדידה.

הדוגמה הידועה ביותר למצב זה, היא מדידת נפח כספית במשורת זכוכית.

## המשורה ככלי למדידת נפח מוצקים
ניתן לבצע במשורה גם מדידת נפח מוצקים באופן הבא:

ממלאים במשורה נוזל עד לגובה מסוים, מטילים למשורה את המוצק, ממתינים להתיצבות הנוזל, קוראים את הקריאה החדשה, ומחסרים ממנה את גובה הנוזל לפני הטלת המוצק.

על פי עקרון ארכימדס, הנפח הכולל שתראה המערכת יהיה שווה בדיוק לנפח המוצק והנוזל, לכן חיסור נפח הנוזל מהקריאה המשותפת, ייתן את נפח המוצק.

## מקור השם וסמליות המשורה בתרבות העברית
השם "משורה" מופיע כבר בספר ויקרא:

כלומר, המשורה משמשת (בדומה למאזניים) כסמל לצדק, משום היותה כלי מדידה מדויק.

המשורה משמשת אף כסמל להסתפקות במועט:

והיא משמשת עד היום בעברית מודרנית כסימן לכמות מועטה ומחושבת היטב.

## ראו גם

משורה (יחידת מידה)

קטגוריה:כלי מעבדה
קטגוריה:מכשירי מדידה
קטגוריה:כימיה
קנת' סטאר

**קנת וינסטון סטאר** (באנגלית: **Kenneth Winston "Ken" Starr**; 21 ביולי 1946 – 13 בספטמבר 2022) היה עורך דין ושופט פדרלי אמריקאי, אשר נודע בעיקר עקב החקירות שביצע נגד נשיא ארצות הברית ביל קלינטון בזמן כהונתו כנשיא.

## ביוגרפיה
סטאר שימש כשופט בית המשפט הפדרלי לערעורים במחוז קולומביה בשנים 1983–1989 וכפרקליט המדינה של ארצות הברית בשנים 1989–1993, תחת הנשיא ג'ורג' הרברט ווקר בוש.

בתחילה, הוטל על סטאר ושני שופטים נוספים מטעם מחלקת המשפטים לחקור את התאבדותו של סגן היועץ המשפטי בבית הלבן, וינס פוסטר, שבה קבע כי הוא התאבד עקב דיכאון וניקה מהאשמות קונספירטיביות בדבר מותו; וכן את פרשת וייטווטר שכללה השקעות נדל"ן, שבה היו מעורבים ביל קלינטון ורעייתו הילרי. לאחר זמן מה, חקירות שערכו השלושה חשפו את מערכת היחסים מחוץ לנישואים שניהל הנשיא קלינטון עם מוניקה לווינסקי. לאחר מספר שנים של חקירה, פרסמו סטאר ושני השופטים האחרים את דוח סטאר, שהיה המקור לניסיון הדחתו של קלינטון בקונגרס ושלילת רישיון עריכת הדין שלו לחמש שנים.

בין השנים 2010–2016 כיהן כנשיא אוניברסיטת ביילור שבטקסס. חבר הנאמנים של האוניברסיטה ביטל את המינוי והסיר אותו כנשיא (אך השאירו כפרופסור) ב-2016, בעקבות כשלים בטיפול בתלונות על תקיפות מינית באוניברסיטה.

## קישורים חיצוניים

* 

* 
* 

## הערות שוליים

קטגוריה:אמריקאים ילידי טקסס
קטגוריה:ארצות הברית: פוליטיקה
קטגוריה:אנשי השנה של המגזין טיים
קטגוריה:שופטי בית המשפט הפדרלי לערעורים במחוז קולומביה
קטגוריה:פרקליטי המדינה של ארצות הברית
קטגוריה:תובעים אמריקאים
קטגוריה:חברי האגודה הפדרליסטית
קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת בראון
קטגוריה:בוגרי בית הספר למשפטים באוניברסיטת דיוק
קטגוריה:אמריקאים שנולדו ב-1946
קטגוריה:אמריקאים שנפטרו ב-2022
תא אלקטרוליטי

**תא אלקטרוליטי** (באנגלית: **Electrolytic cell**) הוא סוג של תא אלקטרוכימי שמבצע אלקטרוליזה באמצעות חשמל. בדומה לתא גלווני (תא אלקטרוכימי שמספק חשמל) גם תא אלקטרוליטי מכיל שתי אלקטרודות (קתודה ואנודה), אלא שבניגוד לתא גלווני התא האלקטרוליטי צורך חשמל ולא מספק אותו. הקתודה של התא האלקטרוליטי, שבה מתבצעת תגובת חיזור, מסומנת ב"מינוס" ("-"), ואילו האנודה, שבה מתבצעת תגובת חמצון, מסומנת ב"פלוס" ("+"). המשמעות היא שהמתח החשמלי של הקתודה נמוך מהמתח החשמלי של האנודה בתא אלקטרוליטי, וזאת בניגוד לתא גלווני או סוללה חשמלית שבהם הקתודה מסומנת ב"פלוס" ("+") והאנודה ב"מינוס" ("-").

החומר שממלא את התא האלקטרוליטי קרוי אלקטרוליט, והוא מהווה בדרך כלל תמיסה מימית של החומר אותו רוצים לפרק. דוגמאות לאקטלרוליזה בתאים אלקטרוליטיים: פירוק תמיסת מלח בישול לנתרן ולכלור, פירוק מים למימן ולחמצן.

## קישורים חיצוניים

* 

קטגוריה:אלקטרוכימיה
תומאש ברדיך

**תומאש ברדיך** (בצ'כית: **Tomáš Berdych**; נולד ב-17 בספטמבר 1985) הוא טניסאי צ'כי. בשיאו (18 במאי 2015) דורג רביעי בעולם בדירוג סבב ה-ATP. זכה ב-13 תארים ביחידים ו-2 בזוגות. 

ברדיך, הגיע לשלב הגמר באליפות וימבלדון (2010) ולשלב חצי הגמר, ביתר שלושת טורנירי הגראנד סלאם. הוא זכה ב-12 טורנירים בסבב היחידים, ובשני טורנירים בסבב הזוגות.

## ביוגרפיה
ברדיך נולד בולסקה מזיריצי. הוא החל לשחק טניס בגיל 5. את הקריירה המקצוענית שלו הוא החל בשנת 2002 בגיל 17.

### 2010
בשנת 2010 בטורניר הרולאן גארוס ניצח ברדיך בסיבוב השלישי את ג'ון אייזנר מארצות הברית, בשלב שמינית הגמר את אנדי מארי מבריטניה (4 בעולם), בשלב רבע הגמר את מיכאיל יוז'ני מרוסיה ובשלב חצי הגמר הפסיד לרובין סודרלינג משוודיה 3–6, 6–3, 7–5, 3–6, 3–6.

בווימבלדון אותה שנה הגיע ברדיך לשלב הגמר והפסיד לרפאל נדאל מספרד (1 בעולם) 6–3, 7–5, 6–4. בדרך לגמר הוא ניצח את אנדריי גולובב מקזחסטן ובנג'מין בקר מגרמניה בשלוש מערכות, את דניס איסטמין אוזבקיסטן ב-5 מערכות ואת דניאל ברנדס מגרמניה ב-4 מערכות. בשלב רבע הגמר הוא ניצח את רוג'ר פדרר משווייץ (2 בעולם) 6–4, 3–6, 6–1, 6–4 ובשלב חצי הגמר את נובאק ג'וקוביץ' (3 בעולם) 6–3, 7–6(9), 6–3.

### 2011
באליפות אוסטרליה הפתוחה שנערכה בינואר 2011 הגיע ברדיך לשלב רבע הגמר בו הפסיד לג'וקוביץ' שזכה בטורניר. באליפות צרפת הפתוחה אותה שנה הוא הפסיד באופן מפתיע כבר בסיבוב הראשון לסטפן רובר מצרפת (140 בעולם) ב-5 מערכות, לאחר שהחמיץ נקודת משחק במערכה החמישית. באוקטובר זכה בטורניר בייג'ינג, לאחר שניצח בגמר את מרין צ'יליץ' מקרואטיה בשלוש מערכות.

### 2012
באולימפיאדת לונדון (2012) ברדיך הודח בסיבוב הראשון, לאחר שהפסיד בשתי מערכות לסטיב דרסיס הבלגי (75 בעולם).

### 2013
באליפות וימבלדון הגיע ברדיך עד לשלב רבע הגמר בו הודח על ידי נובאק ג'וקוביץ' שדורג ראשון בעולם.

### 2014
באליפות אוסטרליה הפתוחה שנערכה בינואר 2014 הגיע ברדיך לראשונה לשלב חצי הגמר בו הפסיד לסטאן ואוורינקה משווייץ (8 בעולם) ב-4 מערכות (6-3, 6-7, 7-6, 7-6). בשלב רבע הגמר הוא ניצח את דויד פרר מספרד (3 בעולם) ב-4 מערכות (1–6, 4-6, 6-2, 4-6)

### 2015
באליפות אוסטרליה הפתוחה שנערכה בינואר 2015 הגיע ברדיך לשלב חצי הגמר בו הפסיד לאנדי מארי (6 בעולם) ב-4 מערכות (6–7, 6-0, 6-3, 7-5). בשלב רבע הגמר הוא ניצח את רפאל נדאל (3 בעולם) ב-3 מערכות (2–6, 0-6, 6-7).

ב-18 במאי דורג ברדיך במקום רביעי בעולם, דירוג השיא שלו.

## קישורים חיצוניים

* 

קטגוריה:צ'כים שנולדו ב-1985
קטגוריה:טניסאים צ'כים
קטגוריה:טניסאים באולימפיאדת אתונה (2004)
קטגוריה:טניסאים באולימפיאדת בייג'ינג (2008)
קטגוריה:טניסאים באולימפיאדת לונדון (2012)
בצלאל יונגרייז

**בצלאל "צאל" יונגרייז** (נולד בשנת 1941) הוא זמר וגיטריסט ישראלי, שנחשב לאחד מחלוצי מוזיקת הרוק בישראל. ב-1963 פרסם יונגרייז, תחת השם "**צל יונגרייז ולהקת ההדים**" את השיר "הו ילדונת" הנחשב לשיר הרוק הישראלי הראשון.

## ביוגרפיה
יונגרייז נולד בישראל ליעקב ורבקה יונגרייז. שירת בלהקת חיל האוויר והיה נגן הגיטרה החשמלית הראשון בארץ. לאחר שחרורו ב-1962 הקים את "ההדים". יחד איתו היו חברים בלהקה גם דייב ברייטמן (גיטרה), דורון כהן ואחר כך אורי סעדה (סקסופון), גדעון ליפשיץ-סיוון (פסנתר וגיטרה), אלי מזרחי (תופים) ועמי פרנקל (בס). יונגרייז כינה את עצמו "צל", מכיוון שסבר שהשם "בצלאל" אינו הולם כוכב רוק (וייתכן גם כמחווה ללהקת הצלליות). הלהקה התפרקה ב-1964 והוציאה רק תקליט שדרים בן ארבעה שירים: "הו ילדונת", וגרסאות כיסוי בעיבוד רוק לשירים הידועים "צאנה צאנה", "כשנמות" ו"ערב בא".

באמצע שנות ה-60 נסע יונגרייז לארצות הברית ולמד שם כימיה. במהלך לימודיו הקים להקת רוק נוספת: "The Sabras" שכללה גם את מיכאל גלייטר (גיטרה), עזרא זהבי (מתופף), וג'ף סמולר האמריקאי. ב-1967–1968 הוציאה הלהקה שלושה תקליטים בלייבל אמריקאי בשם "תקווה", שהתמחה במוזיקה יהודית. יונגרייז המשיך ללימודי רפואת שיניים והוא כיום אורתודנט

ב-1998 הופיע יונגרייז בפרק הראשון של הסדרה "סוף עונת התפוזים - סיפורו של הרוק הישראלי" שיצר יואב קוטנר. ב-2006 החל להופיע שוב עם להקת "ההדים", תחת השם "ד"ר בצלאל יונגרייז ולהקת ההדים". כל רווחי ההופעות נתרמים למען ילדים במצוקה.

## קישורים חיצוניים

* שוק בצלאל - על יונגרייז בבלוג "זה מסתובב"
* דף הבית של ד"ר בצלאל יונגרייז ולהקת ההדים, ברשת החברתית "פייסבוק"
* 

קטגוריה:מוזיקאים ישראלים
קטגוריה:חברי להקת חיל האוויר
קטגוריה:מהגרים מישראל לארצות הברית
קטגוריה:זמרים ישראלים
קטגוריה:גיטריסטי רוק
קטגוריה:ישראלים שנולדו ב-1941
חוסטו ויאר

**חוסטו וילמאר ויאר ויוורוס** (בספרדית: **Justo Wilmar Villar Viveros**; נולד ב-30 ביוני 1977) הוא שוער עבר פרגוואי, ששימש כשוערה של קבוצת נסיונל, וכשוערה הראשון של נבחרת פרגוואי והקפטן שלה.

## קריירה
ויאר נולד בעיירה סריטו שלגדות נהר פרנה בדרום פרגוואי. ב-1996 החל לשחק בקבוצת סול דה אמריקה מהליגה הראשונה בפרגוואי, ובשנת 2001 עבר למועדון גדול יותר, ליברטד. במדיה של קבוצה זו זכה פעמיים באליפות פרגוואי (2002 ו-2003), וב-2003 גם העפיל עמה לשלב רבע גמר הקופה סודאמריקנה, בו הודחה בידי ריבר פלייט הארגנטינאית.

בסיום אותה עונה עזב את פרגוואי והצטרף למועדון הארגנטינאי ניואלס אולד בויס. במדי מועדון זה זכה באליפות האפרטורה של ליגת העל הארגנטינאית, שהייתה האליפות הראשונה של המועדון מזה 12 שנים. באותה שנה (2004) בחרו בו כלי התקשורת בארגנטינה לשוער העונה וכלי התקשורת בפרגוואי בחרו בו לכדורגלן השנה.

בשנת 2008 הצטרף ויאר לקבוצת ריאל ואיאדוליד, מהליגה השנייה בספרד. לאחר שלוש שנים שוחרר ויאר מהמועדון וחתם בשורות אסטודיאנטס לה פלאטה הארגנטינאית.

## נבחרת פרגוואי
ויאר זומן שיחק במדי הנבחרת הצעירה של פרגוואי בטורניר גביע העולם בכדורגל עד גיל 20 שנערך ב-1997 במלזיה.

במונדיאל 2002 שימש כשוערה השני של נבחרת פרגוואי, כמחליפו של חוסה לואיס צ'ילאברט. במונדיאל 2006 היה השוער הראשון, אך נפצע כבר לאחר 7 דקות במשחק הראשון מול נבחרת אנגליה. הוא הוחלף בידי אלדו בובאדייה, ולא שב עוד לשחק בטורניר.

במונדיאל 2010 שוב היה לשוערה הראשון של הנבחרת ולקפטן שלה. במהלך הטורניר ספג רק שני שערים (במשחק הראשון, מול נבחרת איטליה, וברבע הגמר, בו הודחה פרגוואי בידי נבחרת ספרד). במהלך המשחקים שמר על רשת נקייה במשך 410 דקות, יותר מכל שוער אחר. בקופה אמריקה 2015 הגיע עם נבחרתו עד לחצי הגמר שבו הודחה לאחר הפסד 6-1 לנבחרת ארגנטינה.

## קישורים חיצוניים

קטגוריה:כדורגלנים פרגוואים
קטגוריה:שוערי כדורגל פרגוואים
קטגוריה:כדורגלני סול דה אמריקה
קטגוריה:כדורגלני ליברטד
קטגוריה:כדורגלני ניואל'ס אולד בויס
קטגוריה:כדורגלני ריאל ואיאדוליד
קטגוריה:כדורגלני אסטודיאנטס לה פלאטה
קטגוריה:כדורגלני קלוב נסיונל
קטגוריה:כדורגלני קולו-קולו
קטגוריה:כדורגלני נבחרת פרגוואי
קטגוריה:כדורגלני קופה אמריקה 1999
קטגוריה:כדורגלני קופה אמריקה 2001
קטגוריה:כדורגלני מונדיאל 2002
קטגוריה:כדורגלני קופה אמריקה 2004
קטגוריה:כדורגלני מונדיאל 2006
קטגוריה:כדורגלני קופה אמריקה 2007
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:ספורטאים זרים בארגנטינה
קטגוריה:ספורטאים פרגוואים בספרד
קטגוריה:ספורטאים זרים בצ'ילה
קטגוריה:ילידי 1977
קו רוחב 38 צפון

**[[קו רוחב]] 38 צפון** הוא מעגל רוחבי הנמצא 38 מעלות צפונית לקו המשווה בכדור הארץ ומקביל לו. הוא חוצה את יבשת אירופה, הים התיכון, יבשת אסיה, האוקיינוס השקט, צפון אמריקה והאוקיינוס האטלנטי. חשיבותו הגדולה ביותר של קו רוחב זה באה לו בהיסטוריה של קוריאה, שם הוצע הגבול בין קוריאה הצפונית וקוריאה הדרומית.

## קוריאה
קו רוחב 38 צפון הוצע לראשונה כפתרון לחלוקת קוריאה ב-1896. בעוד שהיפנים השיגו הכרה לזכויותיהם בקוריאה מהבריטים, ניסו הרוסים, לקחת את השליטה על קוריאה כולה. כדי לא להיכנס לעימות, הציעה יפן לרוסים את חלוקת קוריאה לפי קו רוחב 38 צפון כך שלכל אחת מהן יהיה תחום השפעה. אולם לא הושגה הסכמה פורמלית להצעה והיפנים לקחו מאוחר יותר את השליטה על קוריאה כולה.

לאחר כניעת היפנים ב-1945, הוחלט על חלוקת קוריאה לפי קו הרוחב על ידי דין ראסק וצ'ארלס בונסטיל השלישי בלילה שבין 10 ל-11 באוגוסט 1945, ארבעה ימים לפני שחרורה המלא של קוריאה. הקו חילק את חצי האי קוריאה בערך באמצעו. ב-1948, הפך הקו המחלק לגבול בין שתי המדינות העצמאיות החדשות הנקראות קוריאה הצפונית וקוריאה הדרומית. ב-25 ביוני 1950 חצו הכוחות הצבאיים של צפון קוריאה את הגבול ופלשו לקוריאה הדרומית, דבר שהצית את מלחמת קוריאה

לאחר הסכם שביתת הנשק הקוריאני, שסיים את מלחמת קוריאה ב-1953, נוצר קו גבול חדש באמצעו של השטח המפורז שנקבע. גבול זה ידע מאז אירועי אלימות קשים כגון מבצע פול באניין במהלכם מנסים חיילים צפון קוריאניים לשמור על מתח מתמיד על ידי יצירת פרובוקציות.

## גאוגרפיה
להלן המקומות בהם עובר קו רוחב 38 צפון החל מגריניץ' כנקודת המוצא והליכה לכיוון מזרח.

:

## קישורים חיצוניים

## הערות שוליים

קטגוריה:גבול קוריאה הדרומית – קוריאה הצפונית
קטגוריה:מלחמת קוריאה
קטגוריה:קוריאה: היסטוריה
קטגוריה:קוריאה
קטגוריה:קווי רוחב
סגן נשיא רוסיה

**סגן נשיא הפדרציה הרוסית** (רוסית: Вице-президент Российской Федерации) היה התפקיד הפוליטי השני בחשיבותו ברוסיה בשנים 1990–1993 והיה יורשו המיידי של הנשיא הנבחר במקרה שכהונתו פגה טרם זמנה מסיבה זו או אחרת. התפקיד התקיים משנת 1990 ועד ה-25 בדצמבר 1993, עת התפקיד בוטל ולא נכלל בסעיפי חוקת רוסיה שאומצה באותה שנה.

סגן נשיא רוסיה היה נבחר עם נשיא רוסיה לתקופת כהונה בת 5 שנים, לסגן הנשיא יכול היה להיבחר אזרח רוסי לא צעיר מגיל 35 ולא מבוגר יותר מגיל 65 ובעל זכות בחירה. על סגן הנשיא נאסר להיות חבר פרלמנט ולאייש משרה פוליטית כל שהיא בעת היבחרו. במקרה של נבצרות הנשיא, סגן הנשיא היה ממלא את מקומו. במקרה של נבצרות אצל סגן נשיא רוסיה, את מנהיגות המדינה הייתה נוטלת ממשלת רוסיה והעומד בראשה.

התפקיד בוטל בגלל משבר פוליטי פנימי ברוסיה סביב אישור החוקה לאחר התפרקות ברית המועצות. סגן הנשיא האחרון של רוסיה היה אלכסנדר רוצקוי.

תפקיד ראש ממשלת רוסיה כיום, נחשב במובן מסוים לממלא מקום הנשיא בעת שהותו בחו"ל וכאשר אין ביכולתו לבצע את תפקידו, כפי שאירע לקראת סוף כהונתו של בוריס ילצין.

## סגן נשיא רוסיה

## קישורים חיצוניים
* סגן הנשיא הרוסי קורא לפיטורי שר החוץ, יולי 1992
* צו סגן הנשיא הרוסי בעניין הקמת קרן בינלאומית למימון החקלאות
* אודות אלכסנדר רוצקוי - סגן הנשיא הרוסי

*
קטגוריה:משרות פוליטיות ברוסיה
קטגוריה:נשיאות רוסיה